Happy New Year 2022
Happy New Year 2022 
31 ธ.ค. 2564

Happy New Year 2022
เราคงไม่ได้กลับไปสู่ความเป็นปกติที่เราคุ้นชิน ได้อีกต่อไป
ในปี 2021 เราได้พบกับเรื่องที่เกิดขึ้นมากมายที่เราอาจไม่คุ้นชินมาก่อน ตั้งแต่ปรากฏการณ์กล่องสุ่ม ไปจนถึงคริปโทเคอร์เรนซี
เราได้เห็นหลายบริษัทมีดีลซื้อกิจการ หรือปรับโครงสร้างบริษัท เพื่อปรับตัวไปกับโลกที่เปลี่ยนไป
หลายบริษัทได้รับผลกระทบจากโควิด 19 กำไรลดฮวบฮาบ จนถึงตอนนี้ก็ยังไม่กลับมาเหมือนเดิม
แต่ในระหว่างเดียวกันก็มีอีกหลายบริษัทที่กลับเติบโตสูง ทำสถิติสูงสุดใหม่ ในช่วงเวลาเดียวกัน
และลงทุนแมนก็เป็นหนึ่งในอย่างหลัง ซึ่งตอนนี้มีผู้ติดตามเพิ่มขึ้นถึง 2 ล้านคน และถ้ารวมช่องทางอื่น ๆ ทั้งหมดจะมีผู้ติดตาม 4 ล้านคนแล้ว
ลงทุนแมนขอขอบคุณผู้ติดตามทุกคนที่ให้การสนับสนุน แค่กดอ่าน หรือกดแสดงความคิดเห็นว่า ขอบคุณครับ ขอบคุณค่ะ นั่นก็เป็นกำลังใจให้กับลงทุนแมนในการทำสิ่งนี้ต่อไป
สำหรับเป้าหมายของลงทุนแมนยังคงเหมือนเดิมคือ การสร้างผลกระทบเป็นวงกว้างต่อสังคม ด้วยความรู้
ปัจจุบันลงทุนแมนได้ขยายไปยังช่องทางต่างๆให้ทุกคนได้เลือกติดตาม ไม่ว่าจะเป็น
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
TikTok - 
ไม่มีใครรู้ว่าปี 2022 จะมีอะไรเกิดขึ้นบ้าง
แต่ที่ลงทุนแมนรู้แน่ชัดคือ จะมีสิ่งที่ไม่ปกติเกิดขึ้นอีกมาก ที่เราจะไม่คุ้นชินกับมัน
ซึ่งทุกอย่างอยู่ที่ทัศนคติของเรา ว่าเราจะเลือกคิดอย่างไรกับเหตุการณ์ที่เกิดขึ้น
ในสิ่งเดียวกัน
บางคนเห็นมันเป็นภัยคุกคาม
แต่บางคนก็เห็นเป็นโอกาสที่ดี
“การทำตัวให้คุ้นชินกับสิ่งที่เราไม่คุ้นชิน”
น่าจะทำให้เราทุกคนก้าวต่อไปได้ในปี 2022 นี้
สวัสดีปีใหม่ครับ
ลงทุนแมน